**OPIS PREDMETU ZÁKAZKY**

1. **Názov predmetu zákazky**: Technické zabezpečenie slávnostného odovzdávania ocenenia „Cena za vedu a techniku“

1. **Podrobný opis predmetu zákazky**

Predmetom zákazky je technické zabezpečenie slávnostného odovzdávania ocenenia „Cena za vedu a techniku“, ktoré sa uskutoční v interiérových priestoroch Zážitkového centra vedy – Aurelium na Bojnickej č. 3 v Bratislave, dňa 11.11.2022.

1. **Ozvučenie**
* Prenájom, inštalácia a obsluha komplexnej ozvučovacej techniky a zabezpečenie ozvučenia počas podujatia Cena za vedu a techniku. Zabezpečenie ozvučenia umeleckého programu (sólo spev, sláčikové kvarteto, akustická gitara, vibrafón), moderátorky a ostatných rečníkov, ozvučenie video a audio výstupov.
* Zvuková technika v rozsahu: 1x digitálny zvukový mixážny pult; 4x odposluchový reproduktor; 4x dvojpásmový reproduktor so zabudovaným zosilňovačom; 2x basový reproduktor; 2x výškový reproduktor; 2x aktívna smerová anténa; 1x aktívny anténny distribučný systém; 4x bezdrôtový mikrofón; 4x prijímač signálu na mikrofón; 2x mikrofónový statív; 4x reproduktorový statív.
1. **Osvetlenie**
* Prenájom, inštalácia a obsluha komplexnej osvetľovacej techniky a zabezpečenie osvetlenia počas podujatia Cena za vedu a techniku. Osvetlenie interiéru realizácie podujatia a scény umeleckého programu a slávnostného odovzdávania cien počas celého podujatia.
* Svetelná technika v rozsahu: 1x svetelný pult; 10x sunstrip svetlo s DMX ovládaním; 4x rotačná hlava – typ profil; 8x rotačná hlava – typ spot; 8x rotačná hlava – typ LED wash; 16x LED bar s možnosťou korekcie farieb a s 8 ultra-jasnými 30W LED diódami; 16x LED bodový reflektor; 8x hladinové svetlo; 8x stmievač; 2x rozbočovač signálu; 1x WiFi DMX vysielač.
* Vysokozdvižná mobilná plošina do výšky 10m na montáž svetelnej techniky; hliníková konštrukcia na montáž svetelnej techniky v dĺžke cca 8m s motorovým zdvíhacím kladkostrojom na zdvíhanie hliníkovej konštrukcie.
1. **LED obrazovky**
* Prenájom, montáž s ukotvením, demontáž a inštalácia modulárnej LED obrazovky montovanej v rozmeroch 9 x 1,5 (š x v) a 9 x 3 m (š x v) vrátane kompletného príslušenstva. LED obrazovky montované z pódia v dvoch výškových úrovniach podľa scénografického návrhu (Príloha č. 1b).
1. **Videoréžia**
* Komplexná zostava video-réžie vrátane kompletného príslušenstva.
1. **Pódium**
* Úprava a spevnenie tribúny na montáž pódia a umiestnenie LED obrazovky
* Prenájom, montáž a demontáž montovaného pódia v dvoch výškových úrovniach podľa scénografického návrhu v rozmeroch 900 x 300 x 40 cm (š x h x v) a 900 x 200 x 48,5 cm (š x h x v) pokrytého čiernym lesklým baletizolom po celej ploche oboch platforiem.
1. **Doprava techniky**
* Zabezpečenie prepravy, vykládky a nakládky techniky v deň montáže a demontáže techniky.
1. **Personálne zabezpečenie**
* Zabezpečenie odborného technického a obslužného personálu.
* Technický personál na montáž; technický personál na demontáž; pódiový technik; zvukový technik; svetelný technik; LED technik; video technik.
1. **Dátum a čas konania podujatia:**
* 10.11.2022 v čase od 10.00 do 18.00 hod. – Dovoz, vykládka a montáž techniky
* 11.11.2022 v čase od 9.00 do 19.00 hod. – Montáž techniky a generálka podujatia
* 11.11.2022 v čase od 19.00 do 00.00 hod. – Realizácia podujatia
* 12.11.2022 v čase od 09.00 do 14.00 hod. – Demontáž, nakládka a odvoz techniky